PATVIRTINTA

Tauragės lopšelis-darželis „Kodėlčius“

direktoriaus 2023 m. gruodžio 12 d.

įsakymu Nr. V-112

**UGDYTINIŲ IR JŲ TĖVŲ (KITŲ ĮSTATYMINIŲ ATSTOVŲ) ASMENS DUOMENŲ TVARKYMO TAISYKLĖS**

**I SKYRIUS**

**BENDROSIOS NUOSTATOS**

1. Tauragės lopšelis-darželis „Kodėlčius“ (toliau – Darželis) ugdytinių ir jų tėvų (kitų įstatyminių atstovų) asmens duomenų tvarkymo taisyklių (toliau – Taisyklės) tikslas – reglamentuoti Darželio ugdytinių ir jų tėvų (kitų įstatyminių atstovų) asmens duomenų tvarkymo tikslus ir apimtį, nustatyti ugdytinių ir jų tėvų (kitų įstatyminių atstovų) teises ir jų įgyvendinimo tvarką, įtvirtinti organizacines ir technines duomenų apsaugos priemones, reguliuoti asmens duomenų tvarkytojo pasitelkimo atvejus bei užtikrinti Lietuvos Respublikos asmens duomenų teisinės apsaugos įstatymo (toliau – ADTAĮ), Bendrojo duomenų apsaugos reglamento (ES) 2016/679 (toliau – BDAR), kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.

2. Ugdytinių ir jų tėvų (kitų įstatyminių atstovų) asmens duomenų tvarkymas atliekamas vadovaujantis Lietuvos Respublikos asmens duomenų teisinės apsaugos įstatymu (toliau – ADTAĮ), Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas arba BDAR) ir kitais galiojančiais teisės aktais, reglamentuojančiais asmens duomenų tvarkymą ir apsaugą, laikymąsi ir įgyvendinimą.

3. Šių Taisyklių reikalavimai privalomi visiems Darželyje pagal darbo sutartis dirbantiems darbuotojams (toliau – Darbuotojai), kurie yra įgalioti tvarkyti Darželyje esančių ugdytinių ir jų tėvų (kitų įstatyminių atstovų) asmens duomenis arba eidami savo pareigas juos sužino, bei kitiems sutartiniais pagrindais paslaugas teikiantiems asmenims, kurie gali tvarkyti arba sužino asmens duomenis.

4. Šiose Taisyklėse vartojamos sąvokos:

4.1. **Asmens duomenys** – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip antai vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;

4.2. **Duomenų valdytojas** – Tauragės lopšelis-darželis „Kodėlčius“, juridinio asmens kodas 302430295, buveinės adresas Moksleivių al. 12, Tauragė, elektroninio pašto adresas: info@kodelciusld.lt (toliau – Duomenų valdytojas);

4.3. **Duomenų tvarkytojas** – juridinis asmuo, valdžios institucija, agentūra ar kita įstaiga, kuri Duomenų valdytojo vardu tvarko asmens duomenis. Pavyzdžiui: informacinių technologijų, serverio, vaizdo stebėjimo sistemos priežiūros paslaugos teikėjas ir pan.;

4.4. **Duomenų subjektas** – fizinis asmuo, kurio asmens duomenis tvarko Duomenų valdytojas ar duomenų tvarkytojas Taisyklėse nurodytais tikslais;

4.5. **Asmens duomenų tvarkymas (toliau – duomenų tvarkymas)** – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija ar operacijų seka, pavyzdžiui rinkimas, įrašymas, rūšiavimas, kaupimas, klasifikavimas, sisteminimas, saugojimas, adaptavimas ar keitimas, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;

4.6. **Priežiūros institucija** – Valstybinė duomenų apsaugos inspekcija (toliau – VDAI);

4.7. **Įgalioti tvarkyti asmens duomenis darbuotojai –** Duomenų valdytojo darbuotojai (t. y. asmenys tarp kurių ir Duomenų valdytojo yra sudarytos darbo sutartys) ir/arba kiti fiziniai asmenys, kurie sutarčių ar kitu pagrindu turi teisę tvarkyti duomenų valdytojo tvarkomus asmens duomenis;

4.8. **Duomenų apsaugos pareigūnas (toliau – Pareigūnas)** – Darželio vadovo paskirtas darbuotojas ar paslaugų teikėjas, atliekantis BDAR nustatytas duomenų apsaugos pareigūno funkcijas;

4.9. **Duomenų subjekto sutikimas** – bet koks laisva valia duotas, konkretus ir nedviprasmiškas tinkamai informuoto duomenų subjekto valios išreiškimas pareiškimu arba vienareikšmiais veiksmais kuriais jis sutinka, kad būtų tvarkomi su juo susiję asmens duomenys (Taisyklių priedas Nr. 1);

4.10. **Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatizuotas vaizdo stebėjimo priemones (vaizdo ir fotokameras ar pan.), nepaisant to, ar šie duomenys yra išsaugomi laikmenoje;

4.11. **Vaizdo įrašas -** vaizdo stebėjimo kameromis užfiksuoti ir vaizdo duomenų įrašymo įrenginiuose išsaugoti vaizdo duomenys;

4.12. **Prieiga prie vaizdo įrangos** – fizinė prieiga ar prieiga elektroninio ryšio priemonėmis, suteikianti asmeniui galimybę keisti, šalinti ar atnaujinti techninės vaizdo įrangos komponentes ar programinę įrangą, nustatyti vaizdo įrangos veikimo parametrus;

4.13. **Interneto svetainė -** Darželio svetainė, kurioje yra pristatoma Darželio veikla;

4.14. **Techninės ir organizacinės saugumo priemonės** - tai priemonės, kuriomis siekiama apsaugoti asmens duomenis nuo atsitiktinio ar neteisėto sunaikinimo ar netyčinio praradimo, pakeitimo, neteisėto atskleidimo ar prieigos, ypač tais atvejais, kai tvarkymas susijęs su duomenų perdavimu tinkle, ir visos kitos neteisėtos tvarkymo formos.

5. Kitos, aukščiau nenurodytos Taisyklėse vartojamos sąvokos atitinka ADTAĮ ir Reglamente vartojamas sąvokas.

6. Taisyklės taikomos tvarkant fizinių asmenų duomenis tiek automatiniu būdu, tiek neautomatiniu būdu tvarkant asmens duomenų susistemintas rinkmenas: ugdytinių bylas ir kita.

**II SKYRIUS**

**PAGRINDINIAI ASMENS DUOMENŲ TVARKYMO PRINCIPAI, TIKSLAI IR APIMTIS**

7. Ugdytinių asmens duomenys tvarkomi vadovaujantis šiais principais:

7.1. asmens duomenys renkami aiškiai apibrėžtais ir teisėtais tikslais ir toliau negali būti tvarkomi tikslais, nesuderinamais su nustatytaisiais prieš renkant asmens duomenis (tikslo apribojimo principas);

7.2. asmens duomenys tvarkomi sąžiningai, teisėtai ir skaidriai (teisėtumo, sąžiningumo ir skaidrumo principas);

7.3. asmens duomenys turi būti tikslūs ir, jei reikia dėl asmens duomenų tvarkymo, nuolat atnaujinami; netikslūs ar neišsamūs duomenys turi būti ištaisyti, papildyti, sunaikinti arba sustabdytas jų tvarkymą;

7.4. tvarkomi asmens duomenys turi būti tikslūs ir prireikus atnaujinami; turi būti imamasi visų pagrįstų priemonių užtikrinti, kad asmens duomenys, kurie nėra tikslūs, atsižvelgiant į jų tvarkymo tikslus, būtų nedelsiant ištrinami arba ištaisomi (tikslumo principas);

7.5. tvarkomi asmens duomenys turi būti adekvatūs, tinkami ir tik tokie, kurių reikia siekiant tikslų, dėl kurių jie tvarkomi (duomenų kiekio mažinimo principas);

7.6. asmens duomenys saugomi tokia forma, kad Duomenų subjektų tapatybę būtų galima nustatyti ne ilgiau, negu to reikia tiems tikslams, dėl kurių šie duomenys buvo surinkti ir tvarkomi; asmens duomenis galima saugoti ilgesnius laikotarpius, jeigu asmens duomenys bus tvarkomi tik archyvavimo tikslais viešojo intereso labui, mokslinių ar istorinių tyrimų tikslais arba statistiniais tikslais, įgyvendinus atitinkamas technines ir organizacines priemones, kurių reikalaujama BDAR siekiant apsaugoti duomenų subjekto teises ir laisves (saugojimo trukmės apribojimo principas);

7.7. asmens duomenys tvarkomi tokiu būdu, kad taikant atitinkamas technines, fizines ar organizacines priemones būtų užtikrintas tinkamas asmens duomenų saugumas, įskaitant apsaugą nuo

duomenų tvarkymo be leidimo arba neteisėto duomenų tvarkymo ir nuo netyčinio praradimo, sunaikinimo ar sugadinimo (vientisumo ir konfidencialumo principas); Darbuotojai, kurie tvarko vaiko duomenis, turi laikytis konfidencialumo principo ir laikyti paslaptyje bet kokią su vaiko asmens duomenimis susijusią informaciją, su kuria jie susipažino vykdydami pareigas. Ši pareiga išlieka galioti perėjus dirbti į kitas pareigas ar pasibaigus darbo ar sutartiniams santykiams. Šis reikalavimas įgyvendinamas darbuotojams pasirašant konfidencialumo įsipareigojimą;

7.8.duomenų valdytojas yra atsakingas ir turi sugebėti įrodyti, kad yra laikomasi aukščiau nurodytų principų (atskaitomybės principas).

8. Asmens duomenų tvarkymo principų laikymąsi užtikrina Darželio vadovas ir jo įgalioti darbuotojai, imdamiesi atitinkamų organizacinių priemonių (įsakymai, nurodymai, rekomendacijos, pavedimai ir pan.) įgyvendintų Duomenų valdytojui priskirtas prievoles, pvz.: įpareigoti nutraukti neteisėtus ar asmens duomenų apsaugos reikalavimus pažeidžiančius duomenų tvarkymo veiksmus, sunaikinti dokumentų, kuriuose yra nurodyti asmens duomenys, kopijas ir pan.).

**9. Ugdytinių ir jų tėvų (kitų įstatyminių atstovų) asmens duomenys Darželyje tvarkomi šiais tikslais:**

|  |  |  |  |  |
| --- | --- | --- | --- | --- |
| **Eil. Nr.** | **Duomenų tvarkymo tikslas** | **Tvarkomi asmens duomenys** | **Duomenų tvarkymo pagrindas** | **Duomenų tvarkymo laikotarpis** |
| 1. | Ugdytinių duomenų tvarkymas: dėl Mokinių registro pildymo; teisės į mokesčio lengvatą už Darželio lankymą; mokesčio už paslaugas apskaita; maitinimo organizavimo. | Paslaugos gavėjo vardas, pavardė, asmens kodas, gimimo data, lytis, gyvenamosios vietos adresas, pažyma apie sveikatos būklę, ir jo teisinio atstovo  el. pašto adresas, telefono numeris, gyvenamosios vietos adresas. | Sutarties vykdymas (BDAR 6 str. 1 (b) p.). | Saugojimo terminas numatytas 2011-03-09 Lietuvos vyriausiojo archyvaro įsakyme Nr. V-100 „Dėl Bendrųjų dokumentų saugojimo terminų rodyklės patvirtinimo“. |
| 2. | Duomenų tvarkymas Darželio  informacinėse sistemose ir tinklapiuose. | Ugdytinio vardas, pasiekimai. | Teisėtas valdytojo interesas tinkamai teikti paslaugas (BDAR 6 str. 1 (f) p.). | Iki ugdymo sutarties galiojimo pabaigos. |
| **Eil. Nr.** | **Duomenų tvarkymo tikslas** | **Tvarkomi asmens duomenys** | **Duomenų tvarkymo pagrindas** | **Duomenų tvarkymo laikotarpis** |
| 3. | Ugdytinių dalyvavimo trečiųjų šalių renginiuose organizavimas. | Ugdytinio vardas, pavardė, gimimo data, ugdytinio atstovų el. pašto adresas ir/arba telefono numeris. | Sutarties vykdymas (BDAR 6 str. 1 (b) p.). | Saugojimo terminas numatytas 2011-03-09 Lietuvos vyriausiojo archyvaro įsakyme Ne. V-100 „Dėl Bendrųjų dokumentų saugojimo terminų rodyklės patvirtinimo“ |
| 4. | Elektroninio dienyno pildymas ir administravimas. | Ugdytinio vardas, pavardė, duomenys kontaktams, asmens kodas, lankoma grupė, elgesio vertinimai, žinių patikrinimų rezultatai ir vertinimai, jo  teisinių atstovų vardai, pavardės, jų duomenys kontaktams.  Darželio administracijos ir pedagogų vardas, pavardė, pareigos, duomenys kontaktams. | Teisėtas valdytojo interesas efektyviai teikti ugdymo paslaugas  – suteikiant galimybę sekti  rezultatus ir  stebėti pažangą (BDAR 6 str. 1 (f) p.). | Saugojimo terminas numatytas 2011-03-09 Lietuvos vyriausiojo archyvaro įsakyme Nr. V-100 „Dėl Bendrųjų dokumentų saugojimo terminų rodyklės patvirtinimo“ |
| 5. | Vaiko gerovės komisijos darbo organizavimas ir vykdymas. | Ugdytinio vardas, pavardė, gimimo data, duomenys kontaktams, lankoma grupė. Specialieji duomenys: sutrikimai, specialieji ugdymosi poreikiai, duomenys apie sveikatą. Tėvų ar kitų teisėtų atstovų vardai, pavardės, telefono numeris, el. pašto adresas, gyvenamosios vietos adresas. | Duomenų subjekto sutikimas (BDAR 6 str. 1 (a) p.);  Sutarties vykdymas (BDAR 6 str. 1 (b) p.). | Saugojimo terminas numatytas 2011-03-09 Lietuvos vyriausiojo archyvaro įsakyme Ne. V-100 „Dėl Bendrųjų dokumentų saugojimo terminų rodyklės patvirtinimo“. |
| 6. | Mokinio krepšelio duomenų registro administravimo tikslu. | Ugdytinio vardas, pavardė, gimimo data, asmens kodas, lytis, atvykimo/išvykimo į Darželį duomenys, ypatingi ugdytinio asmens duomenys: specialieji ugdymo poreikiai, sutrikimai. | Valstybės biudžeto ir savivaldybių biudžetų finansinių rodiklių patvirtinimo įstatymas, kiti vaiko krepšelį reglamentuojantys teisės aktai. | Valstybės institucijų nustatytas terminas |
| 7. | Kiti apibrėžti ir teisėti tikslai jei tai yra numatyta pagal teisės aktų reikalavimus. |  |  |  |

10. Ugdytinių asmens duomenų rinkimo tvarka:

10.1. priėmus naujus ugdytinius ir suformavus grupes naujiems mokslo metams, duomenys apie vaikus į mokinių registrą įvedami iš Centralizuotos vaiko priėmimo sistemos pateiktų duomenų.

10.1.1 vaiko vardas, pavardė, asmens kodas.

10.1.2. gyvenama vieta, tėvų (kitų įstatyminių atstovų, globėjų, rūpintojų) vardai ir pavardės.

10.1.3. duomenys apie specialiuosius ugdymosi poreikius – iš švietimo pagalbos tarnybos pažymų.

10.2. duomenis į mokinių registrą įveda ir toliau tvarko Darželio direktoriaus įsakymu paskirtas darbuotojas;

10.3. į Mokinių registrą įvesti duomenys teikiami Švietimo valdymo informacinei sistemai (ŠVIS) Lietuvos ŠMM nustatytais terminais ir tvarka.

11. Vaikų asmens duomenų teikimas duomenų gavėjams:

11.1. asmens duomenys gali būti teikiami tik vadovaujantis ADTAĮ 5 straipsnyje nustatytais teisėto tvarkymo kriterijais pagal sudarytą asmens duomenų teikimo sutartį arba gavus duomenų gavėjo rašytinį prašymą (pagal ADTAĮ 6 straipsnį).

11.2. duomenų gavėjai ir jų grupės – Savivaldybės administracijos švietimo ir sporto skyrius, švietimo įstaigos;

11.3. duomenų teikimas duomenų gavėjams elektroninėmis ryšio priemonėmis. Asmens duomenys teikiami elektroninėmis ryšio priemonėmis nepažeidžiant konfidencialumo principo, kai būtina užtikrinti Darželio paslaugų teikimą.

12. Vaikų asmens duomenis tvarko tik tie asmenys, kuriems jie yra būtini funkcijų vykdymui: grupių mokytojai, meninio ugdymo pedagogas, Darželio administracija, pedagogas-logopedas, direktoriaus pavaduotojas ugdymui, direktoriaus pavaduotojas ūkiui, psichologas, specialusis pedagogas ir kiti su vaikais dirbantys asmenys. Šie darbuotojai duomenis tvarko šių Taisyklių 9 punkto apimtimi nustatytu tikslu.

13. Pasibaigus duomenų saugojimo terminui asmens duomenys yra visam laikui ištrinami, sunaikinami, išskyrus, jei teisės aktai nenumato kitaip.

14. Sunaikinimas apibrėžiamas kaip fizinis ar techninis veiksmas, kuriuo duomenys padaromi neatkuriamais:

14.1. elektronine forma saugomi asmens duomenys sunaikinami juos ištrinant be galimybės atkurti;

14.2. popieriniai dokumentai, kuriuose yra asmens duomenų, susmulkinami, o likučiai saugiu būdu sunaikinami.

15. Jeigu duomenys naudojami kaip įrodymai civilinėje, administracinėje ar baudžiamojoje byloje ar kitais teisės aktų nustatytais atvejais, duomenys gali būti saugomi tiek, kiek reikalinga šiems duomenų tvarkymo tikslams pasiekti ir sunaikinami nedelsiant, kai tampa nebereikalingi.

16. Įstaigos tvarkomus asmens duomenis, Darželis gali perduoti tretiesiems asmenims vykdant teisės aktuose įtvirtintas Darželio pareigas, valstybės ir (ar) savivaldos institucijų nurodymus bei kitų teisės aktų nustatytais atvejais ir tvarka.

17. Asmens duomenys Darželis gali pateikti ikiteisminio tyrimo įstaigai, prokurorui ar teismui dėl administracinių, civilinių, baudžiamųjų bylų kaip įrodymai arba kitais teisės aktų nustatytais atvejais. Darželis gali pateikti asmens duomenis savo duomenų tvarkytojams, kurie teikia Darželiui paslaugas ir tvarko asmens duomenis Darželio vardu. Duomenų tvarkytojai turi teisę tvarkyti asmens duomenis tik pagal Darželio nurodymus ir tik ta apimtimi, kiek tai yra būtina siekiant tinkamai vykdyti sutartyje nustatytus įsipareigojimus. Darželis pasitelkia tik tuos duomenų tvarkytojus, kurie pakankamai užtikrina, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų BDAR reikalavimus ir būtų užtikrinta duomenų subjekto teisių apsauga.

18. Informuojant bendruomenę ir visuomenę apie Darželio veiklą ir bendruomenės narių pasiekimus, vaiko kūrybinius darbus, dalyvavimą renginiuose, nuotraukų, filmuotos medžiagos, kurioje yra užfiksuotas vaikas skelbimo Darželio internetiniame puslapyje, socialinio tinklo paskyroje ar skelbimų lentoje, tėvai sutikimą išreiškia raštiškai pagal Darželio nustatytą sutikimo formą (priedas Nr. 1). Ugdytinių tėvai (kiti įstatyminiai atstovai) yra pasirašytinai supažindinami su informacija apie asmens duomenų tvarkymą (priedas Nr. 2).

20. Duomenų subjektas turi teisę bet kuriuo metu atšaukti savo sutikimą, jeigu jo asmens duomenys tvarkomi neteisėtai. Sutikimo atšaukimas nedaro poveikio sutikimu pagrįsto duomenų tvarkymo, atlikto iki sutikimo atšaukimo, teisėtumui.

**III SKYRIUS**

**ORGANIZACINIŲ IR TECHNINIŲ ASMENS DUOMENŲ SAUGUMO PRIEMONIŲ NAUDOJIMAS IR ATSAKOMYBĖ**

21. Siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, nuo bet kokio kito neteisėto tvarkymo įgyvendinamos techninės, fizinės ir organizacinės asmens duomenų saugumo priemonės.

22. Informacija apie organizacines ir technines priemones taikomas Darželyje, skelbiama interneto svetainėje duomenų subjektams lengvai prieinamoje vietoje, tam skirtoje skiltyje „Asmens duomenų apsauga“, tvarkomų asmens duomenų apsaugos pažeidimų rizikos analizė.

**IV SKYRIUS**

**DUOMENŲ SUBJEKTO TEISĖS ĮGYVENDINIMO TVARKA**

23. Darželis užtikrina duomenų subjektų teisių, įtvirtintų BDAR įgyvendinimą.

24. Informacija apie asmens duomenų tvarkymą ir duomenų subjektų teisių įgyvendinimą Darželyje skelbiama duomenų subjektų teisių įgyvendinimo Tauragės lopšelyje-darželyje „Kodėlčius“ taisyklėse.

**V SKYRIUS**

**DUOMENŲ APSAUGOS PAREIGŪNAS**

25. Darželyje yra paskirtas Pareigūnas.

26. Pareigūno kontaktiniai duomenys skelbiami Darželio interneto svetainėje duomenų subjektams lengvai prieinamoje vietoje, tam skirtoje skiltyje „Asmens duomenų apsauga“.

27. Darželiui atstovaujantis asmens duomenų pareigūnas yra atsakingas už vykdomą duomenų tvarkymo veiklą savo kompetencijos ribose.

28. Duomenų apsaugos pareigūnas:

28.1. kontroliuoja, kaip darbuotojai ir kiti Darželio valdomų asmens duomenų tvarkytojai vykdo asmens duomenų tvarkymo pareigas ir tvarko asmens duomenis;

28.2. Darželio vadovui teikia siūlymus ir išvadas dėl duomenų apsaugos ir duomenų tvarkymo priemonių nustatymo, prižiūri, kaip šios priemonės įgyvendinamos ir naudojamos;

28.3. teikia darbuotojams tiesioginius nurodymus pašalinti asmens duomenų tvarkymo pažeidimus jei juos užfiksuoja;

28.4. supažindina darbuotojus, įgaliotus tvarkyti asmens duomenis, su teisės aktų, reglamentuojančių asmens duomenų apsaugą, nuostatomis;

28.5. padeda duomenų subjektams įgyvendinti jų teises.

**VI SKYRIUS**

**BAIGIAMOSIOS NUOSTATOS**

29. Darbuotojai, kurie yra įgalioti tvarkyti asmens duomenis arba eidami savo pareigas juos sužino, privalo laikytis šių Taisyklių, kitų Darželio vidinių dokumentų nuostatų, reglamentuojančių asmens duomenų tvarkymą, konfidencialumo ir saugumo reikalavimų, Reglamento, ADTAĮ ir kitų teisės aktų reikalavimų. Darbuotojai pažeidę aukščiau nurodytų teisės aktų reikalavimus atsako teisės aktų nustatyta tvarka.

30. Patvirtinus Taisykles, darbuotojai su jomis supažindinami per DVS „Kontora“.

31. Už Taisyklių nuostatų laikymosi priežiūrą ir jose reglamentuotų nuostatų vykdymo kontrolę atsakingas duomenų apsaugos pareigūnas, įvertinęs Taisyklių taikymo praktiką, esant poreikiui, inicijuoja Taisyklių atnaujinimą.

32. Taisyklių priedai, jeigu tokių yra, tampa neatsiejama šių Taisyklių dalimi.

33. Taisyklės skelbiamos Darželio interneto svetainėje duomenų subjektams lengvai prieinamoje vietoje, tam skirtoje skiltyje „Asmens duomenų apsauga“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ugdytinių ir jų tėvų (kitų įstatyminių atstovų)

asmens duomenų tvarkymo taisyklių

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Tėvų/globėjų vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresas, tel. Nr.)*

Tauragės lopšelio-darželio „Kodėlčius“

direktoriui

**SUTIKIMAS**

202\_\_ m. \_\_\_\_\_\_\_\_\_\_\_\_\_\_\_ mėn. \_\_\_\_ d. Nr. \_\_\_\_

Tauragė

1. Sutinku Nesutinku, kad viešų ir neviešų renginių (švenčių, ekskursijų ir kitų ugdymo tikslais organizuojamų renginių) metu būtų daromos Ugdytinio nuotraukos, filmuota medžiaga, vaizdo ir garso įrašai, kurie būtų naudojami (skelbiami) Darželio interneto svetainėje, Darželio socialinių tinklų paskyrose, spaudoje ir (ar) kituose informavimo šaltiniuose siekiant informuoti darželio bendruomenę apie vykstančius, įvykusius renginius, Darželio veiklos viešinimo, žinomumo tikslu.

2. Sutinku Nesutinku, kad Ugdytinio piešiniai bei kiti darbai būtų eksponuojami Darželio patalpose, Darželio partnerių patalpose siekiant sudaryti galimybę visuomenei susipažinti su Ugdytinio kūryba, pasiekimais.

3. Sutinku Nesutinku el. paštu arba telefonu gauti informacinius pranešimus apie Darželyje organizuojamus renginius, darželio veiklą bei kitus Ugdytinio ugdymui aktulius pasiūlymus ir informaciją, kurių siuntimas nėra būtinas tinkamai įvykdyti šią sutartį.

4. Sutinku Nesutinku, kad Ugdytinis dalyvautų visuomenės informavimo priemonių organizuojamuose reportažuose, interviu, kuriose būtų pateikiamas Ugdytinio atvaizdas, nuomonės, mintys ir kt. duomenys, kurie būtų skelbiami įvairiose visuomenės informavimo priemonėse (televizijoje, spaudoje, radijuje, internete ir pan.).

5. Sutinku Nesutinku, kad mano vaikas dalyvautų Darželio organizuojamoje papildomo ugdymo veikloje. Papildomo ugdymo veiklos parinktos (ekskursijos, išvykos ir kiti papildomi edukaciniai renginiai) pagal Ugdytinio poreikius ir Darželio galimybes;

6. Sutinku Nesutinku, kad atskirais atvejais pranešiu grupės mokytojoms apie vaiko dalyvavimą darželio organizuojamoje papildomo ugdymo veikloje;

Nurodyti sutikimai/nesutikimai galios visą Darželio lankymo laikotarpį, tačiaukreipdamiesi į Darželį bet kuriuo metu Tėvai turi teisę atšaukti bet kurį iš šių sutikimų.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Tėvo/ motinos/globėjo parašas) (vardas, pavardė)*

Ugdytinių ir jų tėvų (kitų įstatyminių atstovų)

asmens duomenų tvarkymo taisyklių

2 priedas

**INFORMACIJA APIE ASMENS DUOMENŲ TVARKYMĄ**

Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, patvirtinu, kad esu informuotas, jog:

1. Tėvų/Globėjų (toliau - Tėvai), atstovaujančių vaiko interesus bei vaikų duomenų valdytojas yra Tauragės lopšelis-darželis „Kodėlčius“, kodas 302430295, buveinės adresas Moksleivių alėja 12, Tauragė, tel. Nr. 8-446-57710, el. p. info@kodelciusld.lt (toliau - Darželis).
2. Jūsų asmens duomenys bus tvarkomi siekiant: tinkamai įgyvendinti ikimokyklinio ugdymo paslaugų sutartį (toliau – Sutartis), joje prisiimtus įsipareigojimus ir teises. Duomenis pateikti privalote siekdami sudaryti Sutartį.
3. Jūsų ir Jūsų vaikų duomenys tvarkomi, vadovaujantis Reglamento 6 straipsnio 1 dalies b punktu, t. y. kai tvarkyti duomenis būtina siekiant įvykdyti sutartį, kurios šalis yra duomenų subjektas (atstovas) arba siekiant imtis veiksmų duomenų subjekto (atstovo) prašymu prieš sudarant sutartį. Duomenys tvarkomi, vadovaujantis Reglamento 6 straipsnio 1 dalies a punktu, t. y. Jūsų sutikimu.
4. Įstaigos tvarkomus asmens duomenis, Darželis gali perduoti tretiesiems asmenims vykdant teisės aktuose įtvirtintas Darželio pareigas, valstybės ir (ar) savivaldos institucijų nurodymus bei kitų teisės aktų nustatytais atvejais ir tvarka, taip pat teisės aktų nustatytais atvejais teisėsaugos, teisminėms ar ikiteisminėms institucijoms dėl jų atliekamų tyrimų. Mes taip pat naudojamės trečiųjų asmenų teikiamomis paslaugomis (pavyzdžiui, trečiųjų asmenų suteikiamais serveriais, teikiamomis tinklalapio dizaino ar administravimo paslaugomis), kurių tinkamam suteikimui gali būti būtina suteikti prieigą prie mūsų tvarkomų fizinio asmens duomenų. Šiuo atveju mes užtikriname, kad duomenų tvarkytojai laikytųsi konfidencialumo bei tinkamos asmens duomenų apsaugos užtikrinimo pareigų.
5. Asmens duomenys dėl kurių išreiškėte sutikimą bus saugomi teisės aktų nustatyta tvarka. Sutarties vykdymo tikslu duomenys bus saugomi iki vaikas baigs ikimokyklinio ugdymo programą. Kiti duomenys tvarkomi teisės aktų nustatytą laikotarpį, tačiau ne ilgiau nei būtina duomenų tvarkymo tikslams įgyvendinti.
6. Teisės aktų nustatyta tvarka, kreipdamiesi raštu į Darželį turite teisę:

6.1. susipažinti su tvarkomais savo asmens duomenimis;

6.2. teisę kreiptis į mus su prašymu ištaisyti netikslius asmens duomenis;

6.3. teisę reikalauti ištrinti savo asmens duomenis, išskyrus teisės aktuose numatytas išimtis;

6.4. teisę gauti ar perduoti (perkelti) kitam savo asmens duomenis;

6.5. teisę apriboti asmens duomenų tvarkymą tam tikromis aplinkybėmis;

6.6. teisę nesutikti su asmens duomenų tvarkymu, kai asmens duomenų tvarkymas yra grindžiamas mūsų ar trečiųjų šalių teisėtais interesais;

6.7. teisę nesutikti su asmens duomenų tvarkymu tiesioginės rinkodaros tikslais;

6.8. teisę bet kuriuo metu atšaukti sutikimą tvarkyti Jūsų duomenis.

7. Jeigu manote, kad tai, kaip tvarkome Jūsų asmens duomenis, neatitinka galiojančių teisės aktų, turite teisę kreiptis į Valstybinę duomenų apsaugos inspekciją (www.ada.lt).

**Daugiau informacijos apie asmens duomenų tvarkymą telefonu** 8-446-57710, **ir (ar) Darželio interneto svetainėje www.kodelciusld.lt**

|  |  |  |  |  |
| --- | --- | --- | --- | --- |
| *(parašas)* |  | *(vardas, pavardė)* |  | *(data)* |
|  |  |  |  |  |
| *(parašas)* |  | *(vardas, pavardė)* |  | *(data)* |